《燕子楼》
明代·张以宁

杨柳青青汴水流，昔年歌舞侍君侯。城头落日鸦声起，楼上春风燕子愁。

黄壤讵能留富贵，白云无复梦温柔。更怜山下虞姬草，烟雨年年恨未休。

作者简介：(1301—1370)元明间福建古田人，字志道，学者称翠屏先生。元泰定中，以《春秋》举进士，由黄岩判官进六合知县，坐事免官，滞留江淮十年。后官至翰林侍读学士。明师克元都，复授侍讲学士。洪武三年出使安南，死于返程途中。有《春王正月考》、《翠屏集》。